27/12/2011 | Administración LocalMunicipal
Ames
Avocacion puntual de competencia delegada

Primeiro.- Neste Concello vense de recibir a Circular, de data 2 de decembro de 2012, da Excma. Deputación Provincial de A Coruña relativa a elaboración do plan de obras e servizos adicional 1/2011 para Concellos con baixas de licitación nas obras do POS 2011 e con obras no Plan Complementario. Na mesma indícase que “esta deputación aplicoulle á adxudicación das obras o criterio de aplicación de baixas de licitación aprobado por acordo plenario do 25 de setembro de 1998, en virtude do cal mantense no posibel a achega estatal aplicándoselle a mínima baixa necesaria, e aplicándoselle ó concello a baixa máxima posíble, destinándoa a minorar a maior achega municipal sobre o mínimo previsto até alcanzar o dito límite (5% de achega municipal mínima obrigatoria sobre o orzamento de adxudicación).” Segundo.- Á vista das baixas de licitación producidas na contratación das obras de saneamento, abastecemento e anulación de fosa séptica en Guimaráns (Bugallido), ampliación de saneamento e abastecemento en Tarrio e pavimentación camiño Ponte Maceira-Trasmonte-Carballo, incluídas no Plan de Obras e Servizos 2011, a Excma. Deputación Provincial solicita ao Concello a conformidade coa execución da obra ou obras incluídas no Plan Complementario e que son as de “ampliación saneamento en Ponte Loureiros (Covas)”. Segundo.- As competencias de contratación reservadas á Alcaldía pola disposición adicional segunda da Lei 30/07, de 30 de outubro, de contratos do sector público, foron delegadas na Xunta de Goberno a través do decreto 751/11. Elo representa un obstáculo para actuar ca máxima premura posible que require este asunto, toda vez que a comunicación da Deputación á que se fixo referencia foi recibida neste Concello -vía fax- a última hora (14:57) do venres 2/02/2011- de feito que non puido ser valorada polo departamento de contratación ate o lúns 5/02/11-; a aceptación da achega debe ser rexistrada na Deputación non máis aló do día 9 de decembro; a semana na que nos atopamos conta con dous festivos, o que ten propiciado a ausencia do Concello de parte dos empregados e corporativos. Todo elo dificulta enormemente a convocatoria dunha Xunta de Goberno extraordinaria, polo que a alcaldía considera conveniente AVOCAR a competencia delegada na Xunta de Goberno, co único obxecto de aceptar a achega que corresponde ao Concello pola inclusión desta obra no POS complementario 2/2011. Á vista do anterior, de acordo ca referida disposición adicional segunda da Lei 30/07, e en uso da previsión contida no artigo 14 da Lei 30/92, de 26 de novembro, de réxime xurídico das administracións públicas e do procedemento administrativo común, esta Alcaldía RESOLVE: 1º.- Dentro das competencias de contratación delegadas na Xunta de Goberno Local a traves do Decreto 751/11, AVOCAR, de xeito puntual, a competencia precisa para adotar o acordo indicado no seguinte punto dispositivo.2º.- Prestar conformidade coa execución da obra de “AMPLIACIÓN SANEAMENTO EN PONTE LOUREIROS (COVAS)” incluída no Plan de obras e servizos adicional 1/2011 e co seguinte orzamento: 3º.- Manifestar que para o financiamento da achega municipal correspondente as obras incluídas no Pos adicional 1/2011 existe crédito na aplicación 161 629.12 do orzamento xeral vixente deste Concello, tal e como acredita a retención de crédito practicada pola intervención no día de hoxe.4º.- Dar traslado deste acordo a Excma. Deputación Provincial de A Coruña aos efectos oportunos.5º.- Dar conta do presente Decreto á Xunta de Goberno Local e ao Pleno, na primeira sesión que celebren cada un destes órganos, e publicalo no Boletín Oficial da Provincia, sen que contra este proceda recurso ningún. En Ames, a 7 de decembro de 2011, O Alcalde: Santiago V. Amor Barreiro.